Նորբերտ Լեո Բաթց

**Նորբերտ Լեո Բաթց** (, ), ամերիկացի դերասան և երգիչ, որը հայտնի է իր աշխատություններով Բրոդվեյի թատրոնում: Նա «Մյուզիքլի լավագույն դերասան» անվանակարգում երկու անգամ արժանացել է Թոնի Ավարդ մրցանակին՝ Ֆրեդի Բենսոնի դերի համար *«Անպիտան խարդախներ»* մյուզիքլում և Կառլ Հենրատի դերի համար *«Բռնիր ինձ, թե կարող ես»* մյուզիքլում: Նա այն ինը դերասաններից մեկն է, ովքեր երբևէ երկու անգամ արժանացել են այս մրցանակին:

Բաթցը ստեղծել է Ֆիերո Տիգլերիի «*Չարը*» մյուզիքլում և Էդվարդ Բլումի դերը «*Մեծ ձուկ*» մյուզիքլում՝ նրանց սկզբնական Բրոդվեյի դերասանական կազմերում: Նրա Բրոդվեյի այլ աշխատանքներն են՝ Ռոջեր Դեյվիսի դերը «Վարձույթ*»* մյուզիքլում և Ալֆրեդ Դուլիտլիի դերը «Իմ չքնաղ լեդի''»'': Բաթցը նաև խաղացել է Ջեյմի Վելերսթեյնի դերը «Վերջին հինգ տարիներ*»* մյուզիքլի սկզբնական կազմում և Էմսիի դերը «*Կաբարե»* Միացյալ Նահանգների շրջագայության ընթացքում:

## Կենսագրություն և կրթություն
Նոբերտ Լեո Բաթցը ծնվել է 1967 թվականի հունվարի 30- ին, Սենթ Լուիս քաղաքում, Միսսուրի նահանգում: Նա Էլեյն Բաթցի (օրիորդական ազգանունը՝ Բուրիսոու) և Նորբերտ Բաթցի որդին է: Նա մեծացել է միջին խավի ընտանիքում. նրա ծնողները խորը հավատացյալ կաթոլիկներ էին: Նա ընտանիքի 11 երեխաներից յոթերորդն է և անվանակոչվել է հոր անունով: Նրա առաջին թատերական դերերից մի քանիսը եղել են տղամարդ գլխավոր դերերը տեղական աղջիկների ավագ դպրոցներում, օրինակ՝ «Քոր Ջեսու ակադեմիա»-ում և «Ներինքս Հոլ»-ում: Նա ավարտել է Բիշոփ ԴյուԲուրգի ավագ դպրոց-ը: Բաթցը ստացել է կերպարվետի բակալավրի աստիճան Վեբստերի համալսարանի և Կերպարվետի մագիստրոսի աստիճան Ալաբամայի համալսարանի/Ալաբամայի Շեքսպիրյան փառատոնի պրոֆեսիոնալ դերասանի պատրաստման ծրագրում: 2013 թվականին ստացել է պատվավոր աստիճան Վեբստեր համալսարանից:

## Կարիերա
Բաթցը իր Բրոդվեյյան դեբյուտը կատարել է 1996 թվականին՝ «Վարձույթ» մյուզիքլում որպես փոխարինող սվինգ դերասան (այսինքն՝ դերասան, ով պատրաստ է անհրաժեշտության դեպքում փոխարինել տարբեր դերեր կատարողներին)։ 1997 թվականին նա վերջապես փոխարինել է Ադամ Պասկալին՝ խաղալով Ռոջեր Դևիսի դերը։ Նրա Բրոդվեյյան մյուս դերերից են՝ «Մի՛ մեղանչիր» (Կամիլ Ռաքեն, 2001–2002), որի համար նա առաջադրվել է Թոնի Ավարդի «Լավագույն երկրորդական դերասան մյուզիքլում» անվանակարգում՝ 56-րդ Թոնի Ավարդ մրցանակաբաշխության ժամանակ, «Չարը» (Ֆիերոյի օրիգինալ կատարող, 2003), և «Անպիտան խարդախները» (Ֆրեդի Բենսոն), որի համար նա ստացել է Թոնի Ավարդ՝ «Լավագույն դերասան մյուզիքլում» անվանակարգում՝ 59-րդ Թոնի Ավարդում, ինչպես նաև Դրամա Դեսկ մրցանակ՝ «Լավագույն դերասան մյուզիքլում» «Դրամա Լիգայի» պատվավոր մրցանակ և «Թատերական քննադատների արտաքին շրջանակ» մրցանակները:

Բաթցի ֆիլմային դերերը ներառել են «Գնացի Քոնի Այլենդ Աստծո առաքելությամբ... հետ կգամ հինգին» (գրավատան աշխատակից), *«Կեսօրյա կապույտ խնձորներ»* ( Հովարդ Ֆիլիպս), և *«Այստեղից արևմուտք»* (Ջոսայա Բլեքուել) ֆիլմերը: Բաթցի նախագծերից են նաև *«Դենը իրական կյանքում»* ֆիլմը (Սթիվ Քարել, Ջուլիետ Բինոշի և Դեյն Քուքի մասնակցությամբ), որը թողարկվել է 2007 թվականի հոկտեմբերին, ինչպես նաև Մարկ Տվենի նախկինում չբեմադրված «Իսկ նա մեռա՞ծ է» պիեսի համաշխարհային պրեմիերան, որը բացվել է 2007 թվականի դեկտեմբերի 9-ին Բրոդվեյի Լուսեում թատրոնում: Նա նաև հանդես է եկել «Հիսուն բառ*»* ներկայացման Օֆ-Բրոդվեյում՝ Էլիզաբեթ Մարվելի հետ, «Լուսիե Լորտել» թատրոնում (2008): 2008 թվականի հունվարին նա մարմնավորել է կապիտան Ռիչարդ Քինգին «Կոմանչիների լուսինը*»* փոքրիկ սերիալում, որը «Միայնակ աղավնի» պատմության հեռուստատեսային ադապտացիան է:

Սկսած 2008 թվականի դեկտեմբերի 23-ից՝ Բաթցը փոխարինեց Ջերեմի Փիվենին Դեյվիդ Մեմեթի «*Արագացրու գութան»* ներկայացման մեջ: Փիվենը հանկարծակի և անսպասելիորեն հեռացավ ներկայացումից պատճառով: Բաթցը խաղաց դերը մինչև 2009 թվականի հունվարի 13 -ը, երբ Ուիլյամ Հ. Մեյսին ստանձնեց այն ներկայացման մնացած շրջանի համար:

2008 թվականի գարնանային կիսամյակում Բաթցը դասավանդել է Նյու Ջերսի նահանգի Մեդիսոն քաղաքում գտնվող Դրյու համալսարանի դրամայի բաժնում:

Նա մարմնավորել է Ռոուդի Քայզերի կերպարը ABC-ի հեռուստաընկերության «Խորը անդունդ*»* սերիալում:

2010 թվականի ապրիլից մինչև մայիսի 9-ը նա վերադարձավ Բրոդեյի բեմ՝ «*Էնրոն*» ներկայացման մեջ մարմնավորելով Ջեֆրի Սքիլինգին:

Չնայած 64 Թոնի Ավարդսի համար Թոնի անվանակարգում նշվելու, ներկայացումը դժվարությամբ էր վաճառում տոմսերը։

Բաթցը հանդես եկավ 2011 թվականին դրամատիկ անկախ ֆիլմում Բարձունք՝ Վերա Ֆարմիգայի հետ, ով նաև ռեժիսորն էր:

Բաթցը ստեղծեց Carl Hanratty դերը երաժշտական ներկայացման մեջ անցել է նախաբրոդվեյյան փորձարկումներ Սիեթլի «5–րդ պողոտայի թատրոն»-ում, 2009 թվականի հուլիսի 28-ից մինչև օգոստոսի 14-ը:

Բաթցը խաղաց Carl Hanratty-ի դերը «Բռնիր ինձ, թե կարող ես» Բրոդվեյյան ներկայացման ընթացքում, որը բացվեց 2011 թվականի ապրիլի 10-ին,և փակվեց 2011 թվականի սեպտեմբերին։

Այս դերի համար նա շահեց իր երկրորդ Drama Desk Award–ը՝ «Լավագույն դերասան երաժշտական ներկայացման մեջ» և իր երկրորդ Թոնի Ավարդը «Լավագույն դերասան երաժշտական ներկայացման մեջ» 65–րդ Թոնի Ավարդում:

2012 թվականի ապրիլին Բաթցը հայտնվեց ինքը՝ որպես ինքն իրեն, NBC-ի երաժշտական դրամա «Սմեշ»-ի մեկ թողարկված դրվագում։ Բաթցը խաղաց Հալ Վիլներ-ի դերը «Ողջույններ Թիմ Բաքլի» ֆիլմում, որը պատմում է Թիմ Բաքլի և Ջեֆ Բաքլի-ի մասին, և որը պրեմիերա ունեցավ 2012 թվականի Տորոնտոյի միջազգային կինոփառատոնի ժամանակ:

2012 թվականի նոյեմբերի 29-ից մինչև 2013 թվականի հունվարի 6-ը Բաթցը հանդես եկավ Բրոդվեյում՝ Թերեզա Ռեբեկի «Մեռյալ հաշիվներ» ներկայացման մեջ, կողքի դերերում՝ Քեյթի Հոլմս, Ջեյն Հաուդիշել, Ջոշ Հեմիլթոն, և Ջուդի Գրիր։

2013 թվականին նա գլխավոր դերը ստանձնեց նոր Էնդրյու Լիպայի երաժշտական ներկայացման մեջ՝ «Մեծ ձուկ», որը պրեմիերա ունեցավ Չիկագոյում գարնանը և Բրոդվեյում բացվեց «Նիլ Սայմոն»թատրոնում հոկտեմբերին, ռեժիսոր՝ Սյուզան Ստրոման:

2012 թվականին նա խաղաց Քեռի Պեքի դերը Պաուլա Վոգելի «Ինչպես սովորեցի վարել» պիեսի սահմանափակ ժամանակով վերականգնված բեմադրությունում։ Նա նաև նկարահանվեց 2013 թվականի «Ավելի լավ կյանք՝ քիմիայի միջոցով» ֆիլմում։ 2015 թվականին նա մարմնավորեց Քևին Ռեյբերնին *«Տոհմ» հեռուստասերիալը* Netflix -ում։

Նա նաև մասնակցեց 2018 թվականի Բրոդվեյի «Իմ չքնաղ լեդի» ներկայացման վերականգնված բեմադրությանը՝ խաղալով Ալֆրեդ Դուլիթլի դերը՝ գլխավոր հերոսուհի Էլայզա Դուլիթլի հոր կերպարը։ Այդ բեմադրության համար նա արժանացավ Թոնի մրցանակի անվանակարգի՝ «Լավագույն երկրորդ պլանի դերասան երաժշտական ներկայացման մեջ» անվանակարգում «Թոնի» 72-րդ մրցանակաբաշխության ժամանակ:

2019 թվականի հուլիսի 9–28-ը նա մասնակցեց օրիգինալ երաժշտական համագործակցությանը՝ «TWOHANDER» խորագրով, որը ներկայացվեց Ֆայնշտեյնս/54 Բիլոու:

Չերի Ռենե Սքոթի հետ միասին, երաժշտական ղեկավար՝ Թոդ Ալմոնդ; Բաթցը նախկինում նույնպես բեմը կիսել էր Սքոթի հետ «Անպիտան խարդախներ» և «Վերջին հինգ տարիներ» մյուզիքլների օրիգինալ բեմադրություններում։

2021 թվականին Բաթցը մարմնավորեց Քրեյգ Մեդոքսի դերը NBC-ի «Բեկորներ» դրամատիկ սերիալում, որի սցենարի հեղինակը Ջ.Հ. Վայմանն է:

2024 թվականին Բաթցը խաղաց Կոստայի դերը Էրիկա Շեֆերի «Վլադիմիր» ներկայացման մեջ, որը բեմադրվել է «New York City Center Stage I»-ում։ Պիեսը պատմում է մի լրագրողի և հաշվապահի մասին, որոնք համարձակորեն հետաքննում և հանրայնացնում են Ռուսաստանում առկա խնդիրները։

**Անձնական կյանք**

Բաթցը 2007 թվականին ամուսնացավ իր նախկին «Չարը» մյուզիքլի գործընկերուհու՝ Միշել Ֆեդերերի հետ։ Նրանց դուստրը ծնվել է 2011 թվականի հունվարի 2-ին: Նա ունի նաև երկու ավագ դուստր՝ Սիդնի Դևիսի հետ ունեցած ամուսնությունից:

Նրա քույրի՝ Թերեզա Բաթցի սպանությունը լայն արձագանք գտավ ազգային լրատվամիջոցներում, երբ 2009 թվականի հուլիսի 19-ին հարձակվողը դանակահարեց նրան և նրա ընկերուհուն Սիեթլում գտնվող նրա տանը:

## Ֆիլմագրություն
### Ֆիլմեր

### Հեռուստատեսություն

### Թատրոն

## Մրցանակներ և անվանակարգեր

## Սկավառակագրություն
* *Memory and Mayhem: Live at [[54 Below]]* (2013)
* *The Angel Band Project: An Evening With Norbert Leo Butz* (2014)
* *Girls Girls Girls: Live at 54 Below* (2016)
* *The Long Haul* (2019)

## Ծանոթագրություններ

## Արտաքին հղումներ
* 
* TonyAwards.com Interview with Norbert Leo Butz
* ''Downstage Center'' interview at American Theatre Wing, January 2008

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ